**ROMANIA**

**JUDEȚUL CLUJ**

**CONSILIUL JUDEȚEAN**

**P R E Ș E D I N T E**

**DISPOZIȚIA NR. 830**

**din 02 noiembrie 2020**

**privind** **aprobarea** **documentației de atribuire** **pentru** **închirierea unei părți din imobilul** **situat în Municipiul Cluj-Napoca, str. V. Babeș nr. 1, în suprafață de 12,05 mp**

Președintele Consiliului Județean Cluj

Având în vedere Referatul nr.36319/26.10.2020 al Direcției de Administrare a Domeniului Public și Privat al Județului Cluj - Biroul Administrare Patrimoniu privind aprobarea documentației de atribuire pentru închirierea unei părți din imobilul situat în Municipiul Cluj-Napoca, str. V. Babeș nr. 1, în suprafață de 12,05 mp, format dintr-o încăpere în suprafață de 9,54 mp și spații comune în sprafață de 2,51 mp, cu destinația de activități medicale sau conexe activității medicale - a doua licitație;

În conformitate cu prevederile:

* art.190 alin. (4), art.191 alin. (1) lit.c), alin. (4) lit.a), art. 332- 348, art. 362 din Ordonanța de Urgență a Guvernului nr. 57/2019 privind codul administrativ, cu modificările si completările ulterioare;
* art. 1777-1823 din Legea privind Codul Civil nr. 287/2009, republicată, cu modificările si completările ulterioare;
* Hotărârii Consiliului Județean Cluj nr. 209/2019 privind aprobarea Procedurii de închiriere a bunurilor imobile din domeniul public si privat al Județului Cluj, aflate în administrarea Consiliului Judetean Cluj;
* Dispoziției Președintelui Consiliului Județean Cluj nr. 649/2020 privind constituirea Comisiei de evaluare a ofertelor pentru închirierea bunurilor imobile din domeniul public și privat al Județului Cluj aflate în administrarea Consiliului Județean Cluj;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art.1.** Se aprobă documentația de atribuire pentru închirierea unei părți din imobilul situat în Municipiul Cluj-Napoca, str. V. Babeș nr. 1, în suprafață de 12,05 mp, cuprinsă in **anexa**  care face parte integranta din prezenta dispoziție.

 **Art.2.** Cu punerea în aplicare si ducerea la îndeplinire a prevederilor prezentei dispoziții se încredințează membrii comisiei desemnați prin Dispoziția Președintelui Consiliului Județean Cluj nr. 649/2020 privind constituirea Comisiei de evaluare a ofertelor pentru închirierea bunurilor imobile din domeniul public și privat al Județului Cluj aflate în administrarea Consiliului Județean Cluj și Direcția de Administrare a Domeniului Public si Privat al Județului Cluj.

 **Art.3.** Prezenta dispoziție se comunică prin intermediul secretarului general al județului, în termenul prevăzut de lege, președintelui Comisiei de evaluare a ofertelor pentru închirierea bunurilor imobile din domeniul public și privat al Județului Cluj, aflate în administrarea Consiliului Județean Cluj, Direcției de Administrare a Domeniului Public si Privat al județului Cluj, precum si Prefectului Județului Cluj.

**PREȘEDINTE Contrasemnează:**

 Alin Tișe **SECRETAR GENERAL AL JUDEȚULUI**

 Simona Gaci